
	Παρουσίαση  βιβλίου της Λιας Δελφίνη

Τα αξέχαστα χρόνια

στο Σπίτι της Κύπρου
	[image: image1.jpg]Ada Achgivn

Ta agtxasra Xpsvia




  


Τη Δευτέρα 18 Απριλίου 2016 και ώρα 20:00 θα πραγματοποιηθεί στο Σπίτι της Κύπρου, Ξενοφώντος 2Α, Σύνταγμα, η  παρουσίαση του βιβλίου Τα αξέχαστα χρόνια της Λιας Δελφίνη.  
Χαιρετισμό στην εκδήλωση θα απευθύνει ο κ. Φώτης Δημητρακόπουλος, Καθηγητής της Φιλοσοφικής Σχολής του Πανεπιστημίου Αθηνών και για το βιβλίο θα μιλήσει ο δρ Γιώργος Κιτρομηλίδης, φιλόλογος, συγγραφέας, μελετητής.

Αποσπάσματα θα διαβάσουν η Ιρένα Ρωσσίδου, η Πόλα Κιτρομηλίδου

και η συγγραφέας. 

Το αφήγημα της Λίας Δελφίνη,  «Τα αξέχαστα χρόνια», μας μεταφέρει στη Λευκωσία, στις δεκαετίες   του 1950 – 1960, στα τελευταία χρόνια της Αγγλοκρατίας, στα χρόνια του αγώνα της ΕΟΚΑ και στα πρώτα χρόνια της Κυπριακής Δημοκρατίας.  Στις σελίδες του βιβλίου συναντούμε την ατμόσφαιρα στο νησί, τον ηρωικό παλμό του απελευθερωτικού αγώνα, την πρωτεύουσα Λευκωσία να αλλάζει σταδιακά όψη, τις νεανικές ανησύχιες, τα ήθη και τις αντιλήψεις της εποχής.  
Η Λία Δελφίνη γεννήθηκε και μεγάλωσε στη Λευκωσία.  Φοίτησε στο Παγκύπριο Γυμνάσιο και στο Γυμνάσιο Θηλέων Φανερωμένης.  Από νωρίς ασχολήθηκε με τη λογοτεχνία και τη μουσική.  Πρόσφατα κυκλοφόρησε το πρώτο της βιβλίο, το αφήγημα των νεανικών αναμνήσεων και συγκινήσεων της, Τα αξέχαστα χρόνια.  Τώρα γράφει το δεύτερο βιβλίο της, που αποτελεί συνέχεια του πρώτου.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

